Beruang Madu Menjadi Pembunuh Psikopat Dalam Trailer “Winnie The Pooh: Blood and Honey”
Kita menjangkakan filem seram ini mungkin tidak akan ditayangkan di Malaysia, tetapi berbaloi untuk dikongsikan kepada peminat filem-filem indie, khususnya yang meminati genre seram. Beberapa bulan lalu, kami telah kongsikan poster filem Winnie the Pooh: Blood and Honey, dan kini, trailer-nya telahpun dipersembahkan kepada penonton.  Winnie the Pooh: Blood and Honey, Trailer bermula dengan Christopher Robin membawa teman wanitanya kembali ke 100 Acre Wood untuk bertemu dengan beberapa kawan lamanya. Tetapi, haiwan boneka comel yang pernah dikenalinya dan telah lama hilang, telah bertukar menjadi pembunuh yang dahagakan darah.  Pooh dan Piglet kini berubah 180 darjah, dan mereka memutuskan untuk menangangi isu pengabaian mereka dengan cara yang paling mengerikan!.  Winnie the Pooh memasuki domain awam awal tahun ini, yang bermaksud Walt Disney Co. tidak lagi boleh membuat tuntutan tunggal terhadap watak itu. Pemibikin filem Rhys Frake-Waterfield telah mengambil kesempatan sepenuhnya dengan meletakkan tukul di tangan Pooh dan mengubahnya menjadi pembunuh yang kejam. Disifatkan sebagai “penceritaan semula legenda Winnie the Pooh,” Blood and Honey mengikuti Pooh dan Piglet ketika mereka mengamuk dan membunuh. Tigger dan Eeyore tidak terlibat kerana masih terikat dengan isu hakcipta, tetapi pengarah baru-baru ini membayangkan bahawa pasangan Pooh dan Piglet itu mungkin telah memakan rakan keldai mereka apabila didorong ke dalam kegilaan. Winnie the Pooh ialah beruang teddy fiksyen terkenal yang pertama kali dicipta oleh pengarang A.A Milne dan ilustrator E.H Shepard. Pooh mula terkenal pada tahun 1961 apabila Walt Disney Productions mengangkat watak itu ke dalam filem.